ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
ஊட்டச்சத்து திட்டம்: கடந்த 3 ஆண்டுகளில் ரூ.194 கோடி மத்திய நிதியை செலவு செய்துள்ளது தமிழகம்
பெண்கள் மற்றும் குழந்தைகள் மேம்பாட்டுக்காக, பெண்கள் மற்றும் குழந்தைகள் மேம்பாட்டு அமைச்சகம் கடந்த 3 ஆண்டுகளில் பல திட்டங்களை அமல்படுத்துகிறது.
மாநிலங்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி. ஸ்மிருதி இராணி எழுத்துபூர்வமாக தாக்கல் செய்த பதிலில் கூறியதாவது:
போஷான் திட்டம், அங்கன்வாடி சேவைகள் திட்டம், பிரதமரின் மாத்ரு வந்தனா திட்டம், பெண் குழந்தைகளை பாதுகாப்போம், பெண் குழந்தைகளை படிக்க வைப்போம் திட்டம், பெண்களுக்கான உதவி மைய திட்டம், குழந்தைகள் பாதுகாப்பு சேவை திட்டம், வளர்இளம் பெண்களுக்கான திட்டம், உஜ்வாலா திட்டம், வேலை பார்க்கும் பெண்களுக்கான விடுதி திட்டம் போன்றவை அமல்படுத்துகின்றன.
இந்த திட்டங்களுக்காக கடந்த 3 ஆண்டுகளில் மாநிலங்களுக்கு வழங்கப்பட்ட தொகை இணைப்பில் கொடுக்கப்பட்டுள்ளன.
ஊட்டச்சத்து திட்டத்தின் கீழ் கடந்த 3 ஆண்டுகளில் தமிழகம் ரூ.194 கோடியே 76 லட்சத்து 85 ஆயிரம் மத்திய நிதியை செலவு செய்துள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:https://pib.gov.in/PressReleasePage.aspx?PRID=1808708
PIB Headquarters
அமைப்புசாரா தொழில்கள் பற்றிய வருடாந்திர கணக்கெடுப்பு
மத்திய அரசின் புள்ளியியல் மற்றும் திட்ட அமலாக்க அமைச்சகத்தின், தமிழ்நாடு  மண்டல தேசிய புள்ளியியல் அலுவலக  கள அலுவலர்கள், அமைப்புசாரா தொழில்கள் பற்றிய வருடாந்திர கணக்கெடுப்புப் பணியை மேற்கொள்ளவுள்ளனர். இதுபற்றிய மண்டல அளவிலான பயிற்சி மாநாடு, சென்னையில் 18.09.2019 முதல் 20.09.2019 வரை சென்னையில் நடைபெறவுள்ளது.
இடம்: வெஸ்ட்டின்பார்க் ஹோட்டல்,
எண்.39, செஞ்சிலுவை சங்க  சாலை,
எழும்பூர், சென்னை – 600 008
-என்ற முகவரியில் நடைபெறவுள்ளது.
பொருளாதாரம் மற்றும் புள்ளியியல் இயக்கக புதுச்சேரி பிரிவின் பிரதிநிதிகளும் இந்த நிகழ்ச்சியில் பங்கேற்கவுள்ளனர். தேசிய மாதிரி ஆய்வு அமைப்பின் களவிளம்பரக் கோட்ட தமிழ்நாடு  மண்டல துணைத் தலைமை இயக்குநர் டாக்டர் எஸ்.துரைராஜு, 18.09.2019 அன்று மாநாட்டை துவக்கி வைக்கவுள்ளார்.
மாநாட்டின் தொழில்நுட்ப அமர்வுகளை உதவி இயக்குநர் திருமதி. அனிதா பார்த்தசாரதி நடத்தவுள்ளார்.
இந்த ஆண்டுக்கான முதல்சுற்று ஆய்வு அக்டோபர் 2019 தொடங்கி, மார்ச் 2020-வரை ஆறு மாதங்களுக்கு நடைபெறவுள்ளது. இதில் கிடைக்கும் அனுபவங்களின் அடிப்படையில் ஏப்ரல் 2020-முதல் மார்ச் 2021-வரை அடுத்த ஆய்வு மேற்கொள்ளப்படும். அதன்பின், ஆண்டுதோறும்  இந்த ஆய்வு நடத்தப்படும்.
வேளாண் தொழில் அல்லாத பிற அமைப்புசாரா தொழில்களைப் பற்றிய பொருளாதாரம் மற்றும் செயல்பாட்டு விவரங்கள் இந்தக் கணக்கெடுப்பின்போது சேகரிக்கப்படும். குறிப்பாக, உற்பத்தித் துறை, வர்த்தகம் மற்றும் இதர சேவைப் பிரிவுகள் குறித்து கணக்கெடுப்பு நடத்தப்படவுள்ளதாக மத்திய புள்ளியியல் துறை செய்திக்குறிப்பில் தெரிவிக்கப்பட்டுள்ளது.
அறிவியல் மற்றும் தொழில்நுட்பத்துறை
புதிய கலப்புத்தொழில்நுட்பத்தைப் பயன்படுத்தும் எளிதில் தூக்கி செல்லக்கூடிய கிருமி நாசினிக் கருவியானது, தனிநபர் பாதுகாப்பு உபகரணங்களைத் துரிதமாக சுத்தப்படுத்தும்
தனிநபர் பாதுகாப்பு உபகரணங்களைத் துரிதமாகவும், எளிதாகவும் சுத்தப்படுத்தி, அவற்றைப் பல முறை உபயோகப்படுத்த உதவும், எளிதில் எடுத்துச் செல்லக்கூடிய கிருமி நாசினிக் கருவி ஒன்றைப் புதிய கலப்புத் தொழில்நுட்பத்தின் உதவியுடன் விஞ்ஞானிகள் உருவாக்கியுள்ளனர்.
இந்தியத் தொழில்நுட்ப நிறுவனம் – திருப்பதி  மற்றும் IISER திருப்பதி ஆகியவை இணைந்து இந்த எங்கும் எடுத்துச் செல்லக்கூடிய கிருமி நாசினிக் கருவியை உருவாக்கியுள்ளன.
சுகாதாரப் பணியாளர்கள் மற்றும் தனிநபர் பாதுகாப்பு உபகரணங்களைப் பயன்படுத்தும் முன்களப்பணியாளர்கள் ஆகியோர் இதை பயன்படுத்தித் தங்களைப் பாதுகாத்துக் கொள்ளலாம்.
இந்தக் கண்டுபிடிப்பைக் குறித்து மேலும் அறிந்து கொள்ள, டாக்டர் ரீதேஷ் குமார் கங்க்வார், இந்தியத் தொழில்நுட்ப நிறுவனம் - திருப்பதியைத் தொடர்பு கொள்ளவும். ஈ-மெயில்: reetesh@iittp.ac.in, கைபேசி: 8018119014.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651390
(
சிறப்பு சேவைகள் மற்றும் கட்டுரைகள்
சிறப்பு மின்தேக்கி சாதனத்திற்கு கார்பன் இறக்குமதிக்கு மாற்றான நடைமுறையை சிஎஸ்ஐஆர்-சிஈசிஆர்ஐ உருவாக்கம்
1) சிறப்பு மின்தேக்கியின் கட்டமைப்பிற்கு மதிப்பு கூட்டப்பட்ட உயர் மேற்பரப்பளவு கார்பன், 2) 2.7 வோல்ட், 100 ஃபராத் உருளை சிறப்பு மின்தேக்கிகளை உருவாக்குவதற்கான செயல்முறை ஆகிய செய்முறை நுண்ணறிவை பரிமாறிக் கொள்வதற்கான புதிய கூட்டுமுயற்சி காரைக்குடியில் உள்ள மத்திய அறிவியல் மற்றும் தொழிலக ஆராய்ச்சிக்கான குழுமம்- மத்திய மின் வேதியியல் ஆய்வு நிறுவனத்திற்கும் , சென்னையைச் சேர்ந்த கியூமேக்ஸ் அயான் தனியார் நிறுவனத்துக்கும் இடையே ஏற்பட்டுள்ளது.
தரமணியில் உள்ள சிஎஸ்ஐஆர்-சிஈசிஆர்ஐ சென்னை மையத்தில் நிதி ஆயோக் உறுப்பினர் டாக்டர் வி. கே. சரஸ்வத் முன்னிலையில் இந்த முக்கிய நிகழ்ச்சி நடைபெற்றது. இறக்குமதிகளைக் குறைக்கும் வகையில் சிறப்பு மின்தேக்கி துறையில் இந்தியாவை அடிப்படையாகக் கொண்ட விநியோக சங்கிலியை வலுப்படுத்துவது தான் இதன் இறுதி இலக்காக இருக்க வேண்டும் என்று டாக்டர் வி.கே. சரஸ்வத் வலியுறுத்தினார்.
சிஎஸ்ஐஆர்-சிஈசிஆர்ஐ நிறுவனத்தின் விஞ்ஞானியான டாக்டர் எம் சதீஷ் உருவாக்கிய சிறப்பு மின்தேக்கி பொருள் மற்றும் சாதனம் தயாரிப்பது பற்றிய செய்முறை நுண்ணறிவு, கியூமாக்ஸ் அயான் நிறுவனத்துக்கு அளிக்கப்பட்டது. சிறப்பு மின்தேக்கிகளுக்கு, கூட்டு வருடாந்திர வளர்ச்சி விகிதத்தில்  30% என்ற அளவிலான தேவை அதிகரித்து வருவதால் இந்தத் தொழில்நுட்பம் புதிய உச்சத்தை அடையும் என்று சிஎஸ்ஐஆர்-சிஈசிஆர்ஐ நிறுவனத்தின் இயக்குநர் டாக்டர் என். கலைச்செல்வி நம்பிக்கை தெரிவித்தார்.
செய்முறை நுண்ணறிவைப் பெற்றுக்கொண்ட கியூமாக்ஸ் அயான் தனியார் நிறுவனத்தின் தலைவர் மற்றும் மேலாண் இயக்குநர் திரு சபாபதி, கேந்திர மற்றும் உள்நாட்டு சந்தைகளின் தேவையை நிறைவேற்றுவதற்கு இந்த சிறப்பு மின்தேக்கி தொழில்நுட்பத்தை அமல்படுத்தும் தமது வலுவான உறுதித்தன்மையை எடுத்துரைத்தார்.
பாதுகாப்பு அமைச்சகம்
கொச்சியிலிருந்து ஆண்ட்ரோத் தீவுக்கு, ஐஎன்எஸ்வி புல்புல் பாய்மரப் படகில் கடற்படைக் குழுவினர் சாகசப் பயணம் 
கொச்சியிலிருந்து, லட்சத்தீவுப் பகுதியில் உள்ள ஆண்ட்ரோத் தீவுக்கு பாய்மரப் படகில் சென்று திரும்பும் சாகசப் பயணத்தை, கொச்சியில் உள்ள கடற்படைக் குழுவினர் மேற்கொண்டுள்ளனர். இளம் கடற்படை வீரர்களிடையே, சாகச உணர்வை வளர்ப்பது, கடல்சார் திறன்களை வளர்த்துக் கொள்வது மற்றும் கடலில் பாய்மரப் படகுப் பயணத்தை வளர்ப்பது ஆகியவை இந்தப் பயணத்தின் நோக்கம் ஆகும்.
இந்தப் பயணத்தை மேற்கொள்ளும், இந்தியக் கடற்படையின் பாய்மரப் படகு புல்புல்-ஐ கொச்சி கடற்படைத் தளத்திலிருந்து 2020 டிசம்பர் 23ஆம் தேதி அன்று தென்மண்டலக் கடற்படையின் ரியர் அட்மிரல் அந்தோணி சார்ஜ் கொடியசைத்துத் தொடங்கி வைத்தார். இந்த ஐஎன்எஸ்வி புல்புல், பாய்மரப் படகு மேக் இந்தியா திட்டத்தின் கீழ் புதுச்சேரியில் உள்ள அல்ட்ரா மரைன் படகு நிறுவனத்தால் உருவாக்கப்பட்டது.
இந்த புல்புல் படகுக் குழுவில் கேப்டன் அதுல் சின்ஹா தலைமையில் ஆறு பேர் உள்ளனர். அதுல் சின்ஹா ஆசிய விளையாட்டுப் போட்டியில் பதக்கம் வென்றவர். 22,000 நாட்டிக்கல் மைல் கடல் பயண அனுபவம் கொண்டவர். மற்ற 5 பேரில் 2 பேர் கடற்படைப் பெண் அதிகாரிகள். இந்தப் படகுப் பயணத்தில், பெண் அதிகாரிகளை ஊக்குவிப்பதற்காக, தென் மண்டலக் கடற்படையின் மருத்துவ அதிகாரி ரியர் அட்மிரல் ஆர்த்தி சரீன், தானாக முன்வந்து இந்தக் கடல் பயணத்தில் கலந்து கொண்டார். இவர் தான் இந்தக் குழுவில் மூத்த அதிகாரி. மற்றொரு பெண் அதிகாரி லெப்டினன்ட் கமாண்டர் துலிகா கோட்னலா. இவர் கடற்பயணத்தில் நிபுணர். வங்காள விரிகுடாவில், சமீபத்தில் மேற்கொள்ளப்பட்ட 4500 நாட்டிக்கல் மீட்டர் தூர கடற்பயணத்தில் இவர் பங்கேற்றார். இவர்கள் தவிர கேப்டன் சரண், சப் லெப்டினன்ட் அவிரல் கேசவ், ஓஜாஸ் குல்கர்னி ஆகியோரும் இந்தக் குழுவில் உள்ளனர். கடலில் 400 நாட்டிக்கல் மைல் தூரம் கடந்து, இந்த சாகசப் பயணம் கொச்சியில் டிசம்பர் 28ஆம் தேதி முடிவடைகிறது.
----
(Visitor Counter : 121
தகவல் மற்றும் ஒலிபரப்பு அமைச்சகம்
திரைப்பட படப்பிடிப்பு, இணை தயாரிப்பு, படப்பிடிப்புக்குப் பிந்தைய பணிகள், திரைப்படத் துறையில் தொழில்நுட்ப பயன்பாடு ஆகியவற்றின் மையமாக இந்தியா மாறும்: அனுராக் சிங் தாக்கூர்
மத்திய அமைச்சர் அனுராக் தாக்கூர், இணை அமைச்சர் டாக்டர் எல். முருகன் ஆகியோர் இந்திய சர்வதேச திரைப்பட விழாவின் தொடக்கத் திரைப்படமான அல்மா & ஆஸ்கரின் உலகப் பிரீமியர் நிகழ்வில் கலந்துகொண்டனர்.
“இந்திய சர்வதேச திரைப்பட விழா உலகெங்கிலும் உள்ள திரைப்பட இயக்குனர்கள் தங்கள் படைப்புகளை வெளிப்படுத்துவதற்கான ஒரு தளமாக மாறியுள்ளது. இணை தயாரிப்பு, படப்பிடிப்புக்கு பிந்தைய பணிகள், திரைப்பட படப்பிடிப்பு, தொழில்நுட்பத்தைப் பயன்படுத்துபவர்கள் ஆகியவற்றின் மையமாக இந்தியா மாறும் என நான் உறுதியாக நம்புகிறேன்” என்று மத்திய தகவல், ஒலிபரப்பு, இளைஞர் நலன் மற்றும் விளையாட்டுத் துறை அமைச்சர் அனுராக் சிங் தாக்கூர் கூறியுள்ளார்.
ஆஸ்திரிய இயக்குனர் டியட்டர் பெர்னரின் திரைப்படமான அல்மா மற்றும் ஆஸ்கார் திரைப்படத்தின் உலகப் பிரீமியர், திரைப்பட விழாவின் தொடக்கமாக திரையிடப்பட்டது. இப்படத்திற்கான சிவப்பு கம்பள வரவேற்பு நிகழ்ச்சியில் பேசிய அமைச்சர், ஒவ்வொரு ஆண்டும், திருவிழா பெரிதாகி வருகிறது. இந்த ஆண்டு பல பிரீமியர்கள் உள்ளன. இந்த ஆண்டு விழாவில் 79க்கும் மேற்பட்ட நாடுகளில் இருந்து 280 படங்கள் காட்சிப்படுத்தப்படுகின்றன. இது வரை நாம் என்ன செய்துள்ளோம் என்பதைப் பற்றி விழா விரிவாகப் பேசுகிறது என்றார்.
தொடக்க விழாவிற்கு முன் ஒரு தொடக்கப் படம் திரையிடப்படுவது இதுவே முதல் முறை என்று அமைச்சர் குறிப்பிட்டார். 75 நாளைய இளம் படைப்பாளர்கள் முன்முயற்சியிலிருந்து உலக பிரீமியர்கள் வரை, ஒவ்வொரு ஆண்டும் நாங்கள் வித்தியாசமான ஒன்றைச் செய்ய முயற்சிக்கிறோம். சர்வதேச திரைப்பட வல்லுநர்களின் பங்கேற்பை எதிர்பார்க்கிறோம் என்று அமைச்சர் கூறினார்.
மத்திய தகவல், ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர், டாக்டர். எல். முருகன், தகவல் ஒலிபரப்பு அமைச்சகத்தின் செயலாளர் அபூர்வ சந்திரா, நடிகர்கள் மற்றும் அல்மா மற்றும் ஆஸ்கார் குழுவினருடன் கோவா பனாஜியில் ஐநாக்ஸில் படத்தின் பிரமாண்டமான திரையிடலில் கலந்து கொண்டனர்.
இந்திய சர்வதேச திரைப்பட விழா ஏற்படுத்திய மகிழ்ச்சிகரமான சூழல் உணர்வு பற்றி பேசிய டாக்டர். எல். முருகன், இந்திய சர்வதேச திரைப்பட விழா உலகை இணைக்கிறது என்று கூறினார். இந்த விழாவில் உலகம் முழுவதிலுமிருந்து திரையுலகப் பிரதிநிதிகள் பங்கேற்கின்றனர். ஐஎப்எப்ஐ நமது இந்திய கலாச்சாரத்தை உலகம் முழுவதும் கொண்டு செல்கிறது, என்றார்.
அல்மா மற்றும் ஆஸ்கார் என்ற உணர்ச்சிமிக்க காதல் கதையைப் பற்றி விளக்கிய இயக்குனர் டியட்டர் பெர்னர், இந்த படம் பிரபல வியன்னா பெண்மணியான அல்மா மஹ்லர் என்ற அழகான, தைரியமான பெண்ணுக்கும் , ஆஸ்கர் கோகோஷ்கா என்னும் நாடக ஆசிரியருக்கும் இடையிலான உறவு பற்றியது என்றார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
உருவெடுக்கும் சவால்களை எதிர்கொள்ள நன்கு பயிற்சி பெற்ற அதிகாரிகளின் தொகுப்பை உருவாக்க என்சிஜிஜி செயல்பட்டு வருகிறது
மத்திய அரசின் உயர்மட்ட தன்னாட்சி நிறுவனமான நல்லாட்சிக்கான தேசிய மையம் , புதுப்பிக்கப்பட்ட வீரியத்துடன், அனைவருக்குமான வளர்ச்சி என்ற பிரதமர் திரு நரேந்திர மோடியின் தொலைநோக்குப் பார்வைக்கு ஏற்ப அதன் செயல்பாடுகளை விரிவுபடுத்தி வருகிறது. நாட்டு மக்கள், அண்டை நாட்டு மக்களின் வாழ்க்கைத் தரத்தை மேம்படுத்துவதற்காக, பங்களாதேஷ், மாலத்தீவு மற்றும் அருணாச்சல பிரதேச மாநில குடிமைப்பணி அதிகாரிகளுக்கான இரண்டு வார திறன் மேம்பாட்டு நிகழ்ச்சிகள் ஜனவரி 9 முதல் ஜனவரி 20 வரை நடைபெற்றது. இந்த நிகழ்ச்சியில் பங்களாதேசைச் சேர்ந்த 39 பேர், மாலத்தீவுகளைச் சேர்ந்த 26 பேர், அருணாச்சலப்பிரதேசத்தைச் சேர்ந்த 22 பேர் என மொத்தம் 87 அதிகாரிகள் கலந்து கொண்டனர்.
முதன்முறையாக, அருணாச்சலப் பிரதேசத்தைச் சேர்ந்த அதிகாரிகள் முசோரி மற்றும் புது தில்லி ஆகிய இரண்டு இடங்களிலும் நல்லாட்சிக்கான தேசிய மையத்தில் பயிற்சி பெற்றனர். இது, வடகிழக்கு மற்றும் எல்லை மாநிலங்களில் நிர்வாக மற்றும் பொது சேவை வழங்கலை மேலும் மேம்படுத்தும் வகையில், நடைபெற்றது.
பிரதமர் திரு நரேந்திர மோடியின் ‘அருகில் முதலில்’ கொள்கையின் உணர்வை நிலைநிறுத்தி, வெளியுறவு அமைச்சகத்துடன் இணைந்து, அண்டை நாடுகளின் குடிமைப்பணி அதிகாரிகளுக்கு திறன் மேம்பாட்டில் என்சிஜிஜி உதவி செய்து வருகிறது. மக்களின் வாழ்க்கைத் தரத்தை மேம்படுத்துவதற்கான உறுதியான பொதுச் சேவை வழங்கலுக்காக நல்ல நிர்வாகம் மற்றும் வெளிப்படையான நிர்வாகத்தின் பல்வேறு அம்சங்களில் கவனம் செலுத்தும் திறன்-வளர்ப்பு திட்டங்களை அது வடிவமைத்து செயல்படுத்துகிறது.
ஜனவரி 20 ஆம் தேதி நடைபெற்ற ஆய்வு அமர்வில் சிபிஐ இயக்குநர் திரு எஸ் கே ஜெய்ஸ்வால் கலந்து கொண்டார். இந்தியாவில் ஊழலுக்கு எதிராக எடுக்கப்பட்ட தீர்க்கமான மற்றும் பல்முனை நடவடிக்கையை அவர் விளக்கினார். ஊழலை முற்றாக வேரறுக்க, தகவல் தொழில்நுட்பத்தைப் பெருமளவில் பயன்படுத்தி, வெளிப்படைத்தன்மைக்கு முக்கியத்துவம் அளித்து, அரசு எடுத்துள்ள பல தடுப்பு நடவடிக்கைகள் எவ்வாறு மகத்தான வெற்றியைப் பெற்றன என்பதை அவர் விரிவாக எடுத்துரைத்தார்..
வெளியுறவு அமைச்சகத்துடன் இணைந்து, என்சிஜிஜி இதுவரை 15 நாடுகளின் குடிமைப்பணி அதிகாரிகளுக்கு பயிற்சி அளித்துள்ளது. பங்களாதேஷ், கென்யா, தான்சானியா, துனிசியா, சீஷெல்ஸ், காம்பியா, மாலத்தீவு, இலங்கை, ஆப்கானிஸ்தான், லாவோஸ், வியட்நாம், பூட்டான், மியான்மர் மற்றும் கம்போடியா ஆகியவை அந்த நாடுகள். என்சிஜிஜி பல்வேறு நாடுகளிலிருந்தும் இந்தியாவின் பல்வேறு மாநிலங்கள் / யூனியன் பிரதேசங்களிலிருந்தும் அதிக எண்ணிக்கையிலான அரசு அதிகாரிகளுக்கு அவர்களின் தேவைக்கேற்ப இடமளிக்கும் திறனை விரிவுபடுத்துகிறது.
நுகர்வோர் நலன், உணவு மற்றும் பொது விநியோகம் அமைச்சகம்
2021-22 கரீஃப் சந்தைப் பருவத்தில்  532.86 லட்சம் மெட்ரிக் டன் நெல் கொள்முதல் செய்யப்பட்டுள்ளது
கடந்த ஆண்டுகளைப் போலவே 2021-22 கரீஃப் சந்தைப் பருவத்தில் விவசாயிகளிடமிருந்து குறைந்தபட்ச ஆதரவு விலையுடன் நெல் கொள்முதல் சுமூகமாக நடைபெற்று வருகிறது.
தமிழ்நாடு, பஞ்சாப், தெலங்கானா, ஆந்திரப்பிரதேசம், உள்ளிட்ட கொள்முதல் மாநிலங்கள் மற்றும் யூனியன் பிரதேசங்களிலிருந்து 2021-22 கரீஃப் சந்தைப் பருவத்தில்  532.86 லட்சம் மெட்ரிக் டன் நெல் கொள்முதல் செய்யப்பட்டுள்ளது.
இதுவரை ரூ.1,04,441.45 கோடி மதிப்பிலான குறைந்தபட்ச ஆதரவு விலையுடன் 64.07 லட்சம் விவசாயிகள் பயனடைந்துள்ளனர்.
தமிழ்நாட்டில் 2021-22 கரீஃப் சந்தைப் பருவத்தில் 10.01.2022 நிலவரப்படி 703388 மெட்ரிக் டன் நெல் கொள்முதல் செய்யப்பட்டு ரூ.1378.64 கோடி குறைந்தபட்ச ஆதரவு விலையுடன் 1.01218 விவசாயிகள் பயனடைந்துள்ளனர்.
தமிழ்நாட்டில் 2020-21-ல் இதே காலத்தில் 4490222 மெட்ரிக் டன் நெல் கொள்முதல் செய்யப்பட்டு ரூ.8477.54 கோடி குறைந்தபட்ச ஆதரவு விலையுடன் 852152 விவசாயிகள் பயனடைந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1788943
பிரதமர் அலுவலகம்
பத்ம விருதுகள் வழங்கும் நிகழ்ச்சியில் பிரதமர் பங்கேற்பு
பல்வேறு துறைகளில் சாதனைப் படைத்தவர்களுக்கு வழங்கப்படும் பத்ம விருதுகள் வழங்கும் நிகழ்ச்சியில் பிரதமர் நரேந்திர மோடி பங்கேற்றார்.
இது குறித்து பிரதமர் வெளியிட்டுள்ள டவிட்டர் பதிவில் “வாழ்க்கையில் பல்வேறு துறைகளில் சாதனைப் படைத்தவர்களுக்கு வழங்கப்படும் பத்ம விருதுகள் நிகழ்ச்சியில் கலந்து கொண்டேன். அவர்களுடைய சாதனை மற்றும் சமூகத்திற்கு அவர்கள் ஆற்றிய பங்களிப்பால் நாம் பெருமைப்படுகிறோம்”.
ஊரக வளர்ச்சி அமைச்சகம்
அம்ரித் மகோத்ஸவத்தின் ஒரு பகுதியாக 152 சாக்ஷம் மையங்கள்  ஒரு வாரத்தில் தொடங்கப்பட்டன
அம்ரித் மகோத்ஸவத்தின் ஒரு பகுதியாக 152 சாக்ஷம் மையங்கள்  ஒரு வாரத்தில் தொடங்கப்பட்டுள்ளன. நாடு முழுவதுமுள்ள 13 மாநிலங்களில் உள்ள 77 மாவட்டங்களில் ஊரக வளர்ச்சி அமைச்சகத்தின் தீன்தயாள் அந்த்யோதயாத் திட்டம்- தேசிய ஊரக வாழ்வாதார இயக்கத்தின் கீழ் 2021 அக்டோபர் 4 முதல் 8 வரை இவை தொடங்கப்பட்டன.
கிராமப்புறங்களில் உள்ள சுய உதவிக் குழுக் குடும்பங்களின் அடிப்படை நிதித் தேவைகளுக்கான ஒற்றைச் சாளர அமைப்பாக நிதியியல் கல்வியறிவு மற்றும் சேவை வழங்கல் மையம் செயல்படும். நிதியியல் எழுத்தறிவு உருவாக்குவதும், சுய உதவிக் குழு உறுப்பினர்கள் மற்றும் கிராமப்புற ஏழைகளுக்கு நிதிச் சேவைகளை  வழங்குவதை எளிதாக்குவதாகும் மையத்தின் முக்கிய நோக்கம் ஆகும்.
பயிற்சி பெற்ற சமுதாய வள நபர்களின் உதவியோடு குழு அளவிலான கூட்டமைப்புகளின் வாயிலாக சுய உதவிக் குழு நெட்வொர்க்கால் இந்த மையங்கள் நிர்வகிக்கப்படும்,
மாவட்டத்தின் முன்னணி வங்கியால் நிறுவப்பட்ட கிராம சுயதொழில் பயிற்சி நிறுவனங்களில் சமுதாய வள நபர்களுக்கு ஆறு நாட்கள் பயிற்சி அளிக்கப்படுகிறது. உள்ளூர் மொழிகளில் இவர்களுக்கு பயிற்சிப் பெட்டகம் வழங்கப்படுகிறது.
ஊரக வளர்ச்சி அமைச்சகத்தால் உருவாக்கப்பட்டுள்ள கைபேசி மற்றும் இணைய அடிப்படையிலான செயலி சமூக வள நபரால் பயன்படுத்தப்பட்டு, பெரிய இடைவெளிகளை அடையாளம் காணவும் அதற்கேற்ப பயிற்சி அளித்து தேவையான நிதிச் சேவைகளை வழங்கவும் உதவும். குறிப்பிட்ட இடைவெளியில் திட்டத்தின் தாக்கத்தையும் இந்த செயலி அளவிடும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765680
PIB Headquarters
சென்னையில் வேலைவாய்ப்பு முகாம்
சென்னை சாந்தோமில் இயங்கும் எஸ்.சி., எஸ்.டி., பிரிவினருக்கான மத்திய அரசின் தேசிய வாழ்க்கைத்தொழில் சேவை மையம், ஒர்க்ஃபிரீக்ஸ் கார்ப்பரேட் சர்வீசஸ் எனும் தனியார் நிறுவனத்துடன் சேர்ந்து, சென்னையில் வரும் 30 ஆம் தேதி வேலைவாய்ப்பு முகாமுக்கு ஏற்பாடு செய்துள்ளது.
எஸ்.சி., எஸ்.டி., பிரிவினருக்கான மத்திய அரசின் தேசிய வாழ்க்கைத்தொழில் சேவை மையம், சாந்தோம் நெடுஞ்சாலை, சென்னை 600 004,  என்ற முகவரியில், காலை 9.30 மணி முதல் மாலை 4 மணிவரை வேலைவாய்ப்பு முகாம் நடைபெறும்.
பிபிஓ, வங்கிப்பிரிவு, காப்பீட்டுப் பிரிவு, மின்னணு வணிகம், கல்வி, தகவல் தொழில்நுட்பம், விளம்பரத் துறை, மார்க்கெட்டிங், விற்பனை, மனிதவளத் துறை உட்பட பல்வேறு பிரிவுகளில் தனியார் நிறுவனங்களில், புதியவர்களுக்கும், அனுபவமிக்கவர்களுக்கும் வேலைவாய்ப்புகள் உள்ளன. சம்பளம் மாதம் ரூ.10,000-லிருந்து ரூ.30,000 வரை. 22 வயது முதல் 35 வயதிற்கு உட்பட்டவர்கள் இதில் கலந்து கொள்ளலாம். பட்டதாரிகளுக்கு முன்னுரிமை அளிக்கப்படும். இருப்பினும், பிளஸ் டூ முடித்தவர்களும், தகுதியான பணிகளுக்கு தேர்வு செய்யப்பட வாய்ப்புள்ளது.
எஸ்.சி., எஸ்.டி., பிரிவைச் சேர்ந்தவர்களுக்கு முன்னுரிமை அளிக்கப்பட்டாலும், பொதுப்பிரிவைச் சேர்ந்த தகுதி வாய்ந்த, அனுபவமிக்கவர்களும் இதில் கலந்து கொள்ளுமாறு அழைக்கப்படுகின்றனர். இந்த முகாமில் கலந்து கொள்ள விரும்புவர்கள் தங்களது பெயர்களை www.workfreaks.in/applyjob -ல் 28 ஆம் தேதி வரை பதிவு செய்து கொள்ளலாம்.
பதிவு செய்து கொள்ளாதவர்களும் நேரடியாக அந்த இடத்திற்கு வந்து பதிவு செய்யலாம்.
இது தொடர்பாக ஏதேனும் தகவல் பெறவேண்டுமானால், 044 – 24615112 மற்றும் செல்பேசி 9791177766 என்ற எண்களில் தொடர்பு கொள்ளலாம் என்று
மண்டல வேலைவாய்ப்பு உதவி அதிகாரி திரு சுஜித் குமார் சாஹூ வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
விவசாயத்துறை அமைச்சகம்
பயிர்க் கழிவு மேலாண்மைக்கான கருவிகளுக்கு அரசு மானியம் வழங்குகிறது – மத்திய அமைச்சர் திரு. ராதா மோகன் சிங்
இந்தியாவில் கோடிக்கணக்கான கழிவுப் பொருட்கள் வேளாண் மற்றும் வேளாண் நிறுவனங்கள் உற்பத்தி செய்யப்படுகிறது என்று மத்திய வேளாண் மற்றும் விவசாயிகள் நலத் துறை திரு. ராதா மோகன் சிங், எரிசக்தி உற்பத்தியில் கழிவுத் திறன் மற்றும் அதன் சவால்கள் என்ற தேசிய மாநாட்டில் கூறினார்.
இந்நிகழ்ச்சியில் பேசிய அவர், வேளாண் கழிவின் 70 சதவீத கழிவு, தொழிற்சாலைத் துறையிலும், வீட்டு எரிசக்திப் பொருட்களிலும் உபயோகப்படுத்தப்படுகிறது. மீதமுள்ள கழிவு உயிரி பாகங்களாகவும், உயிரி எரிசக்தியாகவும் மாற்றப்பட்டு எரிசக்தி உற்பத்தியில் பயன்படுத்தலாம் என்ற அமைச்சர், வேளாண் கழிவை எரிப்பதால் மாசு ஏற்படுகிறது. இதனால் விஷ எரிவாயு உற்பத்தி செய்யப்பட்டு மனிதனின் ஆரோக்கியத்தை பாதித்து மண்வளத்தை அழிக்கின்றது. இதனை தடுக்க வேண்டும் என்றார். வேளாண் கழிவு மேலாண்மைக்கான கருவிகளை வாங்குவதற்கு அரசு 50 முதல் 80 சதவீதம் வரை மானியம் வழங்குகிறது. இந்த கருவிகள், விவசாயிகள் வேளாண் கழிவை மண்ணுடன் சேர்க்க உதவுகிறது என்று அவர் கூறினார்.
வேளாண் கழிவு மேலாண்மை மூலம் மண்வளம் அதிகரித்து, ஹெக்டேர் ஒன்றுக்கு விவசாயிகளின் உரச் செலவில் ரூ.2,000 வரை சேமிக்க முடிகிறது. அதனால் விவசாயிகள் வேளாண் கழிவுகளை எரிக்க வேண்டாம் என்று அமைச்சர் கேட்டுக்கொண்டார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பிஎஸ் 6 தரநிலையில் இரண்டாம் நிலை எலக்ட்ரிக் ஃப்ளெக்ஸ் எரிபொருள் வாகனத்தின் முதல் முன்மாதிரியை மத்திய அமைச்சர் திரு நிதின் கட்கரி அறிமுகப்படுத்தினார்
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி, டொயோட்டா கிர்லோஸ்கர் மோட்டார் உருவாக்கிய பிஎஸ் 6 தரநிலையில் 3-ம் நிலை 2 மின்சார. ஃப்ளெக்ஸ் எரிபொருள் வாகனத்தின உலகின் முதல் முன்மாதிரியை இன்று  வெளியிட்டார். மத்திய அமைச்சர் திரு ஹர்தீப் சிங் பூரி, மத்திய அமைச்சர் திரு மகேந்திர நாத் பாண்டே, டொயோட்டாவின் நிர்வாக இயக்குநரும் தலைமைச் அதிகாரியுமான திரு மசகாசு யோஷிமுரா, கிர்லோஸ்கர் சிஸ்டம்ஸ் லிமிடெட் நிர்வாக இயக்குநர் மற்றும் தலைமைச் செயல் அதிகாரி கீதாஞ்சலி கிர்லோஸ்கர் ஆகியோர் முன்னிலையில் இந்த முன்மாதிரி வெளியிடப்பட்டது. தில்லியில் உள்ள ஜப்பான் தூதர், தூதரக அதிகாரிகளும இதில் பங்கேற்றனர்.
இந்நிகழ்ச்சியில் பேசிய திரு மத்திய அமைச்சர் திரு நிதின் கட்கரி, எத்தனால் ஒரு சுற்றுச்சூழலுக்கு உகந்த மற்றும் புதுப்பிக்கத்தக்க எரிபொருளாக இருப்பது இந்தியாவுக்கு நம்பிக்கைக்குரிய வாய்ப்புகளை அளிக்கிறது என்றார். எரிசக்தி தன்னிறைவை அடைவது, விவசாயிகளின் வருமானத்தை இரட்டிப்பாக்குவது, மற்றும் சுற்றுச்சூழலுக்கு ஏற்ற நடைமுறைகள் ஆகிய நோக்கங்களுடன் பிரதமர் திரு நரேந்திர மோடி தலைமையிலான அரசு எத்தனாலுக்கு முக்கியத்துவம் அளிக்கிறது என்று அவர் கூறினார். எத்தனால் தொடர்பான பொருளாதாரம் 2 லட்சம் கோடி ரூபாயை எட்டும்போது விவசாய வளர்ச்சி விகிதம் தற்போதைய 12 சதவீதத்திலிருந்து 20 சதவீதத்தை எட்டும் என்று அவர் தெரிவித்தார்.
இந்த புதுமையான வாகனம் இன்னோவா ஹைக்ராஸை அடிப்படையாகக் கொண்டது மற்றும் இந்தியாவின் கடுமையான தரங்களுக்கு இணங்க வடிவமைக்கப்பட்டுள்ளது என்று திரு நிதின் கட்கரி கூறினார். இது உலகளவில் முதல் பிஎஸ் 6  மின்மயமாக்கப்பட்ட ஃப்ளெக்ஸ் எரிபொருள் வாகன முன்மாதிரியாகும் என்று அவர் தெரிவித்தார்.
ஜல்சக்தி அமைச்சகம்
2 வது தேசிய நீர் விருதுகள் விழா: குடியரசுத் துணைத் தலைவர் பங்கேற்பு
கடந்த 2019ம் ஆண்டுக்கான இரண்டாவது தேசிய நீர் விருதுகள் வழங்கும் விழா, இம்மாதம் 11 மற்றும் 12ம் தேதிகளில் காணொலி காட்சி மூலம் நடக்கிறது. மத்திய நீர்வள அமைச்சகம் ஏற்பாடு செய்துள்ள இந்த விழாவில் குடியரசுத் துணைத் தலைவர், மத்திய அமைச்சர்கள் சிறப்பு விருந்தினர்களாகப் பங்கேற்கின்றனர்.
நாடு முழுவதும், நீர்வளப் பாதுகாப்பு, மேலாண்மை துறைகளில் சிறப்பாக செயல்படும் தனிநபர்கள் மற்றும் அமைப்புகளை ஊக்குவிப்பதற்காக, தேசிய நீர் விருதுகள் வழங்கப்படுகின்றன. மேலும், இது நீரின் முக்கியத்துவத்தையும், நீர் பயன்பாடு முறைகளை சிறப்பாக பின்பற்றுவது பற்றியும் விழிப்புணர்வை ஏற்படுத்துகிறது. பல பிரிவுகளில் வெற்றி பெற்றவர்களுக்கு விருதுகள், கோப்பைகள், ரொக்கப் பரிசுகள், இந்த விழாவில் வழங்கப்படுகின்றன.
புதிய நிறுவனங்கள், முன்னணி அமைப்புகள் ஆகியவை நீர்வளப் பாதுகாப்பிலும், மேலாண்மை நடவடிக்கைகளிலும் ஈடுபட இந்த நிகழ்ச்சி, வாய்ப்பளிக்கிறது.
தேசிய நீர் விருது, கடந்த ஆண்டு ‘மைகவ்’ இணையதளம் மற்றும் மத்திய நிலத்தடி நீர் வாரியத்தின் இ-மெயில் மூலம் தொடங்கப்பட்டது. இந்த விருதுகளைப் பெற மொத்தம் 1,112 தகுதியான விண்ணப்பங்கள் பெறப்பட்டன. இந்த விண்ணப்பங்களை நடுவர் குழு ஆய்வு செய்து 16 பிரிவுகளில் வெற்றியாளர்கள் 98 பேரை தேர்வு செய்தது. சிறந்த மாநிலம், சிறந்த மாவட்டம், சிறந்த கிராம பஞ்சாயத்து, சிறந்த நகர்ப்புற உள்ளாட்சி அமைப்பு, சிறந்த ஆராய்ச்சி, சிறந்த புதுமை கண்டுபிடிப்பு, புதிய தொழில்நுட்பம் என பல பிரிவுகளில் வெற்றியாளர்கள் தேர்வு செய்யப்பட்டனர். சிறந்த மாநிலம், மாவட்டம், ஒழுங்குமுறை ஆணையம் தவிர மற்ற பிரிவினருக்கு ரொக்கப் பரிசுகள் அளிக்கப்படுகின்றன.
வரும் 11ம் தேதி நடைபெறும் முதல் நாள் நிகழ்ச்சியில், குடியரசுத் துணைத் தலைவர் திரு வெங்கையா நாயுடு சிறப்பு விருந்தினராக கலந்து கொண்டு விருது வழங்கும் விழாவைத் தொடங்கி வைக்கிறார்.
மத்திய நீர்வள அமைச்சர் திரு கஜேந்திர சிங் செகாவத், இணையமைச்சர் திரு ரத்தன் லால் கட்டாரியா உட்பட பலர் இந்நிகழ்ச்சியில் பங்கேற்கின்றனர்.
வரும் 12ம் தேதி நடைபெறும் இரண்டாம் நாள் நிகழ்ச்சியில், மத்திய சுற்றுச்சூழல் அமைச்சர் திரு பிரகாஷ் ஜவடேகர் சிறப்பு விருந்தினராக கலந்து கொள்கிறார். தில்லி விஞ்ஞான் பவனில் நடைபெறும் நிகழ்ச்சி நேரடியாக ஒளிபரப்பு செய்யப்படுகிறது. விருது பெறுபவர்கள் உட்பட பலர் காணொலி காட்சி மூலம் கலந்து கொள்வர். முகநூலில் நேரடியாக ஒளிபரப்பப்படும் இந்நிகழ்ச்சியை கீழ்கண்ட இணைப்பில் காணலாம்: https://www.facebook.com/mowrrdgr/live.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1671677
-----
(Visitor Counter : 183
சட்டம் மற்றும் நீதித்துறை அமைச்சகம்
உச்சநீதிமன்ற நீதிபதிகள் நியமனம்
அலகாபாத் உயர்நீதிமன்ற தலைமை நீதிபதி ராஜேஷ் பின்டல், குஜராத் நீதிமன்ற தலைமை நீதிபதி அரவிந்த் குமார் ஆகியோர் உச்சநீதிமன்ற நீதிபதிகளாக நியமிக்கப்பட்டுள்ளனர்.
உச்சநீதிமன்ற தலைமை நீதிபதியுடன் நடத்திய ஆலோசனைக்குப் பிறகு இந்த நீதிபதிகளை உச்சநீதிமன்ற நீதிபதிகளாக நியமிக்க குடியரசுத் தலைவர் ஒப்புதல் அளித்துள்ளார்.
10.02.2023 அன்று வெளியிடப்பட்ட அறிவிக்கையில் இத்தகவல் தெரிவிக்கப்பட்டுள்ளது.
பாதுகாப்பு அமைச்சகம்
ராணுவத் தளபதிகள் மாநாடு.
2020 ஏப்ரல் மாதம் நடைபெற வேண்டிய ஆண்டுக்கு இருமுறை நடைபெறும் உயர்மட்ட நிகழ்வான ராணுவத் தளபதிகள் மாநாடு கோவிட்-19 காரணமாக ஒத்திவைக்கப்பட்டது. கருத்தியல் நிலை விவாதங்களுடன், முக்கிய கொள்கை முடிவுகள் எடுக்கப்படக்கூடிய இந்த மாநாடு தற்போது இரண்டு கட்டங்களாக ஏற்பாடு செய்யப்பட்டுள்ளது. மாநாட்டின் முதல் கட்டம் 2020 மே 27 முதல் 29 வரையிலும், இரண்டாவது கட்டம் 2020 ஜூன் கடைசி வாரத்திலும் நடைபெறும்.
இந்திய ராணுவத்தின் உயர்மட்டத் தலைமை, நடப்புப் பாதுகாப்பு நிலவரம், நிர்வாகச் சவால்கள் ஆகியவை பற்றி அலசி ஆராய்ந்து, இந்திய ராணுவத்துக்கான எதிர்காலத் திட்டத்தை வகுக்கும். விடாமுயற்சியை உறுதி செய்யும் பொருட்டு, ராணுவத் தளபதிகள் மற்றும் மூத்த அதிகாரிகளைக் கொண்ட குழு மூலமாக முடிவுகள் எடுக்கப்படும்.
தில்லி, சவுத் பிளாக்கில் நடைபெறவுள்ள முதல் கட்ட மாநாட்டில், பாதுகாப்புப் போக்குவரத்து, மனித ஆற்றல் உள்ளிட்ட ஆய்வு விஷயங்கள் உள்பட பல்வேறு செயல்பாடு மற்றும் நிர்வாக விஷயங்கள் பற்றி விவாதிக்கப்படும்.
(Visitor Counter : 130